  Наталья Тетерина Туннэ, 23-тӥ пӧсьтолэзе, кивалтӥсьёсты быръёнъя «Ижкарлэн командаез» усьтэм вожвылъяськонэ куриськонъёсты кутон кутскиз. Со сярысь шоркар администрацилэн пресс-службаез ивортэ. Ас кужымзэс эскерыны Росси Федерацилэн 25-55 аресъем кунмуртъёсыз быгатозы. Конкурсэ пыриськисьёслэн одно ик специалитет яке магистратура вылӥ дышетскемзы луыны кулэ. Озьы ик вожвылъяськонлэн куронъёсыз пӧлын — ньыль но тросгес ар кивалтон опыт. Конкурс вить люкетэн ортчоз. Пыриськисьёс учыръёсъя ужпумъёсты (кейсъёсты) быдэстыны, кивалтон тодон-валанъёсъя тестирование ортчыны но командаын ужаны быгатонлыксэс возьматыны кулэ луозы. Куриськонъёсты 15-тӥ гудырикошконозь ums@izh.ru электрон адресъя куто. Вожвылъяськонлэн куронъёсыныз, кулэ луись ужкагазъёсын но дунъясь ӧриен team.izh.ru сайтын тодматскыны луоз. Тодэ вайытом, та дыре элькунын кивалтӥсьёсты быръёнъя  конкурс азьланьтӥське. Та дыре полуфиналэ 50 потэмъёс зэмос ужпумъёсты быдэстон бордын тыршо. Тегъёс: Политика Ижкар Удмуртия кивалтӥсьёс  